ระเบียบองค์การบริหารส่วนตำบลป่าคลอกระเบียบองค์การบริหารส่วนตำบลป่าคลอกว่าด้วยข้อมูลข่าวสารของทางราชการพ.ศ.๒๕๔๙[๑] เพื่อให้การปฏิบัติตามพระราชบัญญัติข้อมูลข่าวสารของทางราชการพ.ศ. ๒๕๔๐ ในส่วนของการให้บริการ การจัดระบบการขอ การสำเนาเอกสารรวมถึงการบริการข้อมูลข่าวสารของทางองค์การบริหารส่วนตำบลป่าคลอกได้เป็นไปด้วยความเรียบร้อย รวดเร็วและมีประสิทธิภาพก่อให้เกิดความเข้าใจอันดีต่อประชาชนและมีความถูกต้องตามกฎหมายและระเบียบของทางราชการองค์การบริหารส่วนตำบลป่าคลอกจึงอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐และประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูกำหนดให้มีระเบียบว่าด้วยข้อมูลข่าวสารของทางราชการดังนี้ข้อ ๑ระเบียบนี้เรียกว่า ระเบียบองค์การบริหารส่วนตำบลป่าคลอกว่าด้วยข้อมูลข่าวสารของทางราชการพ.ศ. ๒๕๔๙ข้อ ๒ระเบียบนี้ให้ใช้บังคับถัดจากวันประกาศเป็นต้นไปข้อ ๓บรรดา ระเบียบ ข้อบังคับ คำสั่งและหนังสือสั่งการขององค์การบริหารส่วนตำบลป่าคลอกที่ขัดแย้งกับระเบียบนี้ให้ใช้ระเบียบนี้แทนข้อ ๔ระเบียบนี้ให้ใช้บังคับการปฏิบัติงานขององค์การบริหารส่วนตำบลป่าคลอกเท่านั้นไม่เกี่ยวข้องกับหน่วยราชการอื่นข้อ ๕ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง หรือสิ่งใด ๆ ไม่ว่าการสื่อสารนั้นจะทำโดยสภาพสิ่งนั้นเองหรือโดยผ่านวิธีการใด ๆ และไม่ว่าจะได้จัดทำไว้ในรูปแบบของเอกสาร แฟ้ม รายงานหนังสือ แผนผัง แผนที่ ภาพวาด ภาพถ่าย ฟิล์ม การบันทึกภาพหรือเสียงบันทึกโดยระบบคอมพิวเตอร์ หรือวิธีอื่นใดที่ทำให้สิ่งทำไว้ปรากฏได้ส่วนราชการ หมายความว่ากระทรวง ทบวง กรม และให้หมายความถึงหน่วยงานอื่น ๆ หรือองค์การบริหารส่วนตำบลหน่วยงานในองค์การบริหารส่วนตำบลหมายความว่า ส่วนการงานที่ทำเป็นสำนัก กอง ส่วนราชการ ฝ่าย งาน ที่อยู่ในสังกัดองค์การบริหารส่วนตำบลป่าคลอกเจ้าหน้าที่ประสานงาน พนักงานลูกจ้าง ผู้ที่ปฏิบัติงานในองค์การบริหารส่วนตำบลป่าคลอกข้อ ๖ให้นายกองค์การบริหารส่วนตำบลป่าคลอกรักษาการให้เป็นไปตามระเบียบนี้และให้มีอำนาจการตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ ให้นายกองค์การบริหารส่วนตำบลป่าคลอกมีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสาร ข้อ ๗ให้มี คณะกรรมการข้อมูลข่าวสารองค์การบริหารส่วนตำบลป่าคลอกประกอบด้วยนายกองค์การบริหารส่วนตำบลเป็นประธาน รองนายกองค์การบริหารส่วนตำบลเป็นรองประธาน ปลัดองค์การบริหารส่วนตำบลหัวหน้าส่วนคลัง หัวหน้าส่วนโยธา หัวหน้างานวิเคราะห์นโยบายและแผนงานเป็นกรรมการและเลขานุการข้อ ๘ให้ คณะกรรมการข้อมูลข่าวสารองค์การบริหารส่วนตำบลป่าคลอกมีอำนาจต่อไปนี้๑. เสนอนโยบายหรือมาตรการเกี่ยวกับการบริหารการจัดระเบียบขออนุญาตและการบริการข้อมูลข่าวสาร๒. ให้คำแนะนำหรือเสนอความคิดเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่๓.ให้คำแนะนำหรือเสนอความคิดเห็นเกี่ยวกับหลักเกณฑ์ การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับทางราชการ๔. ให้คำแนะนำหรือเสนอความคิดเห็นเกี่ยวกับการจัดทำและการปรับปรุงข้อมูลข่าวสาร ตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อทางราชการ๕.ให้คำแนะนำหรือเสนอความคิดเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน๖. ให้คำแนะนำหรือเสนอความคิดเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้๗. เชิญบุคคลใด ๆมาสอบถามหรือชี้แจงแสดงความคิดเห็นเกี่ยวกับข้อมูลข่าวสาร๘.ดำเนินการเรื่องอื่นใดตามที่นายกองค์การบริหารส่วนตำบลมอบหมายข้อ ๙การประชุม คณะกรรมการข้อมูลข่าวสารองค์การบริหารส่วนตำบลป่าคลอกทุกคราวที่จะต้องมีการประชุมไม่ต่ำกว่ากึ่งหนึ่งของกรรมการทั้งหมดจึงเป็นองค์ประชุมกรณีที่ประธาน ฯ ไม่อยู่ในที่ประชุม ให้รองประธานกรรมการเป็นประธานฯ หากประธาน ฯ และรองประธาน ฯ ไม่อยู่ให้กรรมการที่มาประชุมเลือกกรรมการคนใดคนหนึ่งเป็นประธาน ฯ ในที่ประชุมแทนการลงมติวินิจฉัยชี้ขาดในที่ประชุมให้ถือเอาเสียงข้างมากมาเป็นมติชี้ขาดโดยกรรมการคนใดคนหนึ่งมีเสียงหนึ่งเดียวในการลงคะแนนในการให้คะแนนถ้าเสียงเท่ากันให้ประธานในที่ประชุมออกเสียงเป็นเสียงชี้ขาดหมวด๒การจัดระบบข้อมูลข่าวสาร ข้อ ๑๐ให้หน่วยงานในองค์การบริหารส่วนตำบลป่าคลอกจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของทางราชการกฎหมายอื่นรวมถึงระเบียบของทางราชการข้อ ๑๑ในการดำเนินงานตามข้อ ๑๐ให้หน่วยงานในองค์การบริหารส่วนตำบลป่าคลอกจัดให้มีเจ้าหน้าที่หน่วยงานละ ๑ คนเพื่อทำหน้าที่ควบคุม ดูแลตรวจสอบ ติดตามและประสานงานในการดำเนินงานจัดระบบข้อมูลข่าวสารกับคณะกรรมการข้อมูลข่าวสารขององค์การบริหารส่วนตำบลป่าคลอกหมวด๓การขอรับบริการและการอนุญาต ข้อ ๑๒ผู้ใดประสงค์ที่จะขอเข้าตรวจดูศึกษาค้นคว้า ขอสำเนาข้อมูลข่าวสารที่ไม่ได้จัดเตรียมตามข้อ ๑๕ วรรคแรกซึ่งอยู่ในความรับผิดชอบขององค์การบริหารส่วนตำบลป่าคลอก ให้ทำคำขอเป็นหนังสือหรือยื่นคำขอเป็นลายลักษณ์อักษรพร้อมแสดงเหตุผลความจำเป็นอื่นต่อนายกองค์การบริหารส่วนตำบลป่าคลอกหรือผู้มีอำนาจอนุญาตกรณีจำเป็นเร่งด่วนอาจขอด้วยวาจาหรือทางโทรสารก็ได้โดยผู้ขอจะต้องแจ้งชื่อตำแหน่งที่อยู่แก่เจ้าหน้าที่ประสานงานด้วยเพื่อเจ้าหน้าที่ประสานงานจะได้ดำเนินการตามข้อ ๑๒ วรรคแรก ต่อไปอนึ่งการขอรับบริการข้อมูลข่าวสารและการขออนุญาตให้เป็นไปตามหลักเกณฑ์ที่องค์การบริหารส่วนตำบลป่าคลอกกำหนดในท้ายระเบียบข้อ ๑๓การขอข้อมูลข่าวสารตามหมายเรียก พยานเอกสารของสารให้นำเสนอนายกองค์การบริหารส่วนตำบลป่าคลอกหรือรองนายกองค์การบริหารส่วนตำบลป่าคลอกผู้ได้รับหมายเรียกพิจารณาอนุญาตและให้พนักงานองค์การบริหารส่วนตำบลป่าคลอกผู้รับผิดชอบตั้งแต่ระดับ ๓ ขึ้นไปเป็นผู้รับรองข้อมูลข่าวสารข้อ ๑๔ข้อมูลข่าวสารใดหากมีกฎหมายระเบียบอื่นหรือมติค.ร.ม. กำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอรับบริการทางข้อมูลข่าวสารและการขออนุญาตจะต้องปฏิบัติตามกฎหมายระเบียบหรือมติ ค.ร.ม. ที่กำหนดไว้หมวด๔การให้บริการข้อมูลข่าวสาร ข้อ ๑๕ให้หน่วยงานองค์การบริหารส่วนตำบลป่าคลอกรวบรวมจัดเตรียมและจัดให้มีข้อมูลข่าวสารที่ดำเนินการแล้วเสร็จและอยู่ในความรับผิดชอบเพื่อเผยแพร่ จำหน่าย จ่ายแจก ตรวจดู ศึกษาค้นคว้าตลอดจนการจัดหาและการจัดสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของทางราชการอนึ่ง การบริการข้อมูลข่าวสารนอกจากที่กล่าวไว้ในวรรคหนึ่ง ให้เป็นไปตามคำแนะนำหรือความเห็นของ คณะกรรมการข้อมูลข่าวสารองค์การบริหารส่วนตำบลป่าคลอกข้อ ๑๖ข้อมูลข่าวสารที่อยู่ระหว่างการดำเนินการให้ถือปฏิบัติตามข้อ ๑๕ โดยอนุโลม เว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติพ.ศ. ๒๕๑๗ หรือระเบียบที่คณะรัฐมนตรีกำหนดว่าด้วยข้อมูลข่าวสารของทางราชการหรือผู้ที่มีอำนาจอนุญาตตามข้อ ๑๒ เห็นว่าเป็นเรื่องที่ไม่ต้องเปิดเผยข้อ ๑๗ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่าง ๆ ตามหลักเกณฑ์ที่ คณะกรรมการข้อมูลข่าวสารองค์การบริหารส่วนตำบลป่าคลอกกำหนดข้อ ๑๘การเรียกค่าธรรมเนียม การขอตรวจดูขอสำเนา หรือขอคำรับรองข่าวสารถูกต้องของข้อมูลข่าวสาร ให้เป็นไปตามหลักเกณฑ์ที่ คณะกรรมการข้อมูลข่าวสารองค์การบริหารส่วนตำบลป่าคลอกกำหนดข้อ ๑๙รายได้จากการขายหรือจำหน่ายข้อมูลข่าวสารตามข้อ๑๗ และค่าธรรมเนียมตามข้อ ๑๘ ให้ถือเป็นรายได้ขององค์การบริหารส่วนตำบลป่าคลอกข้อ ๒๐การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วน ทั้งนี้ ให้คำนึงถึงความสิ้นเปลือง เช่น เวลาระยะเวลาและค่าใช้จ่ายในการส่งด้วย ทั้งนี้ ให้หัวหน้าส่วนหรือเทียบเท่าขึ้นไปเป็นผู้พิจารณาข้อ ๒๑การบริการส่งข้อมูลข่าวสารให้ดำเนินการแล้วเสร็จโดยเร็วทั้งนี้ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของรัฐ พ.ศ. ๒๕๓๒หมวด๕สถานที่ให้บริการข้อมูลข่าวสาร ข้อ ๒๒ให้หน่วยงานในองค์การบริหารส่วนตำบลป่าคลอกควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของทางราชการและจัดสถานที่ให้บริการข้อมูลข่าวสาร ดังนี้ให้จัดตั้งศูนย์ข้อมูลข่าวสารองค์การบริหารส่วนตำบลป่าคลอกขึ้นเพื่อเป็นสถานที่ให้บริการติดต่อเพื่อขอรับข้อมูลข่าวสารหรือให้คำแนะนำในการติดต่อกับหน่วยงานของรัฐโดยให้มีหน้าที่ ดังนี้๑. ให้บริการข้อมูลข่าวสารที่อยู่ระหว่างการดำเนินการของหน่วยงานองค์การบริหารส่วนตำบลป่าคลอกรวมถึงข้อมูลข่าวสารที่ดำเนินการเสร็จเรียบร้อยแล้ว๒.เป็นศูนย์ประสานงานกับหน่วยงานองค์การบริหารส่วนตำบลป่าคลอกเพื่อให้บริการข้อมูลข่าวสารประกาศณ วันที่ ๔ เมษายน พ.ศ. ๒๕๔๙ปัญญาสำเภารัตน์นายกองค์การบริหารส่วนตำบลป่าคลอก[เอกสารแนบท้าย]๑. การจัดระบบข้อมูลข่าวสารขององค์การบริหารส่วนตำบลป่าคลอก(ดูข้อมูลจากภาพกฎหมาย)ปริยานุช/ผู้จัดทำ๒เมษายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๔๓ ง/หน้า ๕/๒๓ มีนาคม ๒๕๕๒